observatoribus apud Naides quidem quam optime vidi, apud Planarias vero, vasa licet viderim, 
nunquam expertus sum. Ex mea observatione humorum continuus cursus in vasis immobilibus 
exstat idemque hominis arteriarum pulsu vermiculari dicto comparandus videtur. 
Apud Entozoa similem humorum in vasis celerem motum pridem obsei’vaveram. Anno 
1823 primam eius observationem in Arabia prope Tor in Distomate militari ex Numenio arquato 
petito feci, eodemque anno ex ipsa urbe Tor Venerabili Rudo Iphi in litteris nuntiavi. Nuper 
vir doctissimus Nordmann, Professor Rossicus, qui Rerolini oculorum vermiculos felicis- 
simo gratoque successu scrutatus est, a me oratus, ut humorum motum in illis vermibus 
spectaret, similem aliquem et valde distinctum motum in Trematode ex Cyprini Rliccae branchiis 
petito vidit vivosque vermes mecum benevole communicavit. In his vermibus non solum simplex 
humorum cursus, sed in utroque latere duplex, alter priorsus alter retrorsus tendens quam 
optime distinguebatur, neque ulla vasorum undulatio conspicua erat. 
Hos motus humorum iis physiologis, qui de sanguinis motu generatim verba facturi sunt, 
prae caeteris observandos esse moneo. Apud Annulata, Naides reliq: vasorum ipsorum contractio 
negari nequit. Apud Planarias et Entozoa cordis aut vasorum actio conspicua desideratur omnis, 
motus vero celerrimus adest. An musculi cutis huic circulationi praesunt? 
II. 
Apud Turbellaria mandibularum vestigia nunquam vidi, sed apud Entozoa earum rudi- 
menta non omnino desunt. In Ascaridis acuminatae Schranlcii bulbo oesophagi posteriori, 
ventriculo dicto, talis apparatus bene discernitur et similem apparatum permultis Ascaridibus, imo 
Anguillulis adesse suspicor. In medio illo bulbo fortiter, certe ultra 400 ies aucto calli duriores, 
mandibularum aperta rudimenta distinguuntur. Dentes distinctos nunquam vidi. Ex hac obser- 
vatione redire videtur, Rotat oriorum bulbum oesophagi dentigerum non sine exemplo esse et 
apud Ascaridea inveniri. Pars Ascaridum tubi cibarii prima non oesophago igitur comparanda 
esse videtur, sed ori tubuloso suctorio. Bulbus oesophagi apud Ascarides Rotatoriorum bulbo 
comparandus et strictura pone bulbum sita oesophagi vestigium est; Denique ubi unicus talis 
bulbus exstat ventriculus verus deest. Illustris Rudolphi, qua est sagacitate, de Ascaridum tubo 
cibario cognoscendo pridem solicitus fuit eiusque naturam variabilem et singularem esse et novum 
examen utilissimum fore bene statuit (cf. Synopsis Entozoorum pag. 581.). 
-<<OI©IC'c>) 
